open-index/open-wikipedia-markdown huggingface dataset:
Halloween H20: 20 Years Later

**Halloween H20: 20 Years Later** (ísl. *Hrekkjavaka: 20 árum síðar*) er bandarísk hrollvekjumynd frá 1998 og er sjöunda myndin Halloween-syrpunni og fagnar 20-ára afmæli myndanna og um leið afneitar söguþráðum Halloween 4, 5 og 6 ásamt Halloween III: Season of the Witch (sem fjallar ekki um Michael Myers). Myndin var samin af Robert Zapia og Matt Greenberg og leikstjóri myndarinnar var Steve Miner. Með aðalhlutverkin fara Jamie Lee Curtis, Josh Hartnett (í sínu fyrsta kvikmyndhlutverki í fullri lengd), Michelle Williams, Adam Arkin, Adam Hann-Byrd, Jodi Lyn O'Keefe og rapparinn LL Cool J.

## Söguþráður
Liðin eru tuttugu ár frá morðunum sem Michael Myers framdi hrekkjavökukvöldið 1978 (sjá Halloween og Halloween II). Dr. Sam Loomis lifði af, líkið Michael Myers fannst aldrei, Marion Chambers sá um Loomis þar til hann dó og Laurie Strode er í vitnaverd undir nafninu Keri Tate. Daginn fyrir hrekkjavöku brýst Michael Myers inn í hús Marion, drepur hana og finnur skrá um raunverulegt heimilisfang Lauriear og heldur þangað. Laurie býr nú í smábæ í Kaliforníu, á 17-ára gamlan son John Tate, er skólastýra í einkasóla og á kærasta. En Laurie er langt frá því að vera hamingjusöm og býst alltaf við að Michael komi aftur og finni sig og sú þráhyggja angrar John sem finnst móðir sín ofvernda sig. En þegar Michael kemur aftur og byrjar að myrða vini Lauriear eitt á fætur öðru ákveður hún að mæta honum til vernda John.

## Leikarar
* Jamie Lee Curtis sem Laurie Strode/Keri Tate
* Josh Hartnett sem John Tate
* Michelle Williams sem Molly Cartwell, kærasta Johns
* Adam Arkin sem Will Brennan, kærasti Lauriear og námsráðgjafi
* Adam Hann-Byrd sem Charlie Deveraux, besti vinur Johns
* Jodi Lynn O'Keefe sem Sarah Wainthrope, kærasta Charlies og vinkona Mollyar
* Nancy Stephens sem Marion Chambers
* LL Cool J sem Ronald „Ronny“ Jones, öryggisvörður við skólann
* Brendan Williams sem Tony Allegre
* Joseph Gordon-Levitt as Jimmy Howell
* Janet Leigh sem Norma Watson
* Chris Durand sem Michael Myers 

## Vinnsla
Upphaflega ætlaði John Carpenter að leikstýra myndinni en aðalframleiðandi myndarinnar Moustapha Akkad neitaði að gefa honum hærri kaup þannig að Steve Miner (Friday the 13th Part 2 og Friday the 13th Part III) var fenginn í staðinn. Kevin Williamson (Scream og Scream 2) samdi frumhandritið sem gerðist eftir Halloween 6 en Steve Miner lét gera breytingar þannig að söguþráðurinn afneitaði Halloween 4,5 og 6. Janet Leigh sem kemur í einu atriði sem Norma Watson. Janet Leigh lék í Psycho og er móðir Jamiear Lee Curtis.
Kurt Fuller

**Kurt Fuller** (fæddur **Curtis Fuller**, 16. september 1953) er bandarískur leikari sem hefur komið fram í mörgum kvikmyndum, sjónvarpsþáttum og leikritum. Þekktastur er hann fyrir hlutverk sín í *Wayne's World* og *Anger Management* en einnig fyrir hlutverk sitt sem engillinn Zachariah í Supernatural.

## Einkalíf
Kurt er uppalinn í San Joaquin Valley sem er þekkt landbúnaðarsvæði í Kaliforníu. Fuller veiktist af leikarabakteríunni þegar hann var við háskólanám við UC Berkley, þar sem hann fékk gráðu í enskum bókmenntum. Eftir útskrift fluttist hann til Los Angeles með allt sem hann átti í skottinu á Dodge Cart bílnum sínum. Næstu tíu árin vann hann sem fasteignamiðlari á daginn og sviðleikari á kvöldin. 

Kurt er giftur leikkonunni Jessica Hendra (dóttir höfundarins Tony Hendra) og saman eiga þau tvö börn.

## Ferill
Fyrsta stóra hlutverk hans var í sjónvarpsþættinum *Wildside* frá árinu 1985, þar sem hann lék Elliot Thogmorton og kom fram í sex þáttum. Síðan þá hefur hann komið jafnt og þétt sem gestaleikari í fjölmörgum sjónvarpsþáttum þar á meðal: Psych, *Timecop*,*Capital News*, Desperate Housewives, Boston Legal, Alias, , The 4400, House, The West Wing, Monk, *Las Vegas*, Malcolm in the Middle og Supernatural.

Fuller hefur unnið með mörgum af bestu leikstjórum Hollywood þar á meðal: Paul Schrader, Ridley Scott, Wim Wenders, Taylor Hackford, Mike Newell, Harold Ramis, Brian De Palma og Ivan Reitman. Helstu kvikmyndir hans eru: *Auto Focus*, *Ray*, *Pushing Tin*, *The Jack Bull*, *Ghostbusters 2*, *Wayne´s World* og *Anger Management*.

## Kvikmyndir og sjónvarp

## Tilvísanir

## Heimildir
* 
* 

## Tenglar
* 
* Kurt Fuller á Supernatural Wiki.com síðunni 
* Kurt Fuller á Supernatural wikiasíðunni
Halloween 4: The Return of Michael Myers

**Halloween 4: The Return of Michael Myers** (ísl. *Hrekkjavaka 4: Michael Myers snýr aftur*) er bandarísk hrollvekjumynd frá 1988 og var myndin samin af Alan B. McElroy, Danny Lipsius, Larry Rattner og Benjamin Ruffner. Leikstjóri myndarinnar var Dwight H. Little. Með aðalhlutverkin fara Donald Pleasence, Ellie Cornell, Danielle Harris (í sínu fyrsta kvikmyndahlutverki), Michael Pataki og Sasha Jenson.

## Söguþráður
Eftir að Sam Loomis sprengdi upp sjálfan sig og Michael Myers í endanum á Halloween II, kemur í ljós að þeir lifðu báðir af og Michael fór í dá. Tíu árum seinna, 1988, kemur starfsfólk frá Smith's Grove-hælinu til að flytja Myers úr Ridgemont-hælinu. Þegar Michael fréttir að Laurie Strode er dáin vaknar hann úr dáinu og byrjar elta 7-ára gamla dóttur hennar, Jamie Lloyd. Dr. Sam Loomis neyðist eina ferðina enn að stöðva Michael og bjarga Jamie.

## Leikarar
* Donald Pleasence sem Dr. Sam Loomis
* Ellie Cornell sem Rachel Carruthers, fóstursystir Jamiear
* Danielle Harris sem Jamie Lloyd
* Michael Pataki sem Dr. Hoffman
* Sasha Jenson sem Brady
* Beau Starr sem Ben Meeker fógeti
* Kathleen Kinmont sem Kelly Meeker, dóttir fógetans
* Gene Ross Earl
* Carmen Filpi sem sr. Jackson P. Sayer
* Jeff Olson sem Richard Carruthers
* Karen Alston sem Darlene Carruthers
* George P. Wilbur sem Michael Myers

## Vinnsla
Eftir að aðdáendurnir urðu vonsviknir út í Halloween III: Season of the Witch vegna þess að það var enginn Michael Myers var ákveðið að halda áfram með persónuna og lífga Dr. Loomis við líka. John Carpenter, Debra Hill og Dennis Etchison komu með sögu fyrir Halloween 3 en henni var hafnað. Carpenter og Hill seldu rétt sinn af Halloween-myndunum til yfirframleiðandans Moustapha Akkad. Jamie Lee Curtis var boðið að leika aftur Laurie Strode en hún hafnaði þannig að persónan var drepin.
Rand Paul

**Randal Howard „Rand“ Paul** (fæddur 7. janúar 1963) er bandarískur og öldungadeildarþingmaður. Hann er meðlimur Repúblikanaflokksins og er sonur repúblikanans Rons Paul

## Uppvöxtur
Paul er fæddur í Pennsylvaníu en ólst upp í Texas. Hann nam við Baylor University í Waco Texas frá 1981 til 1984 en flutti sig í Duke University School of Medicine og útskrifaðist þaðan 1988 með M.D.-gráðu. Hann er kvæntur Kelley Rand og eiga þau þrjá syni. 

## Stjórnmál
### Saga
Paul stofnaði Kentucky Taxpayers United (KTU) árið 1994 og var einnig formaður félagsins. Samtökin hvetja stjórnmálamenn til að koma í veg fyrir skattahækkanir. Paul kom fram fyrir hönd föður síns Ron Paul öldungadeildarþingmanns í aðdraganda kosninganna 2008

### Framboð til öldungadeildar
Í upphafi árs 2009 kom Paul til greina sem arftaki öldungadeildarþingmannsins Jim Bunning og staðfesti hann framboð sitt í ágúst sama ár. Hann sigraði Trey Greyson í prófkjöri Repúblikana 18. maí 2010 og sigraði loks frambjóðanda demókrata Jack Conway í kosningunum 2. nóvember 2010.

### Skoðanir
Rand Paul er gagnrýninn á utanríkisstefnu Bandaríkjanna og hefur talað gegn stríðsrekstri og fjárframlögum til hersins. Hann hefur barist hart gegn skattahækkunum. Paul er í öllum kringumstæðum andsnúinn fóstureyðingum en er hlynntur notkun neyðarpillunnar. Hann tekur afstöðu gegn alríkinu í málinu og vill að hvert ríki hafi kost á að setja lög sem banni fóstureyðingar. Hann er andsnúinn lögum sem gera löggæslu kleift að framkvæma leit án heimildar eða úrskurðar. Þá er hann andstæðingur Federal Reserve Act sem segir til um miðstýrðan seðlabanka sem geti haft áhrif á vexti í landinu. Hann vill að ríki hafi frekari kost á að setja reglur í menntastefnu og vill setja af alríkislög varðandi menntun og heimakennslu. Hann er einnig á móti niðurgreiðslu til orkufyrirtækja en myndi kjósa að veita skattafrádrátt þeim fyrirtækjum sem framleiði vistvæna orku.

Paul er andsnúinn niðurgreiðslu til heilbrigðisgeirans og heldur því fram til stuðnings að ríkið hafi gert heilbrigðisgeirann óskilvirkan, kostnaður hafi aukist og gæði minnkað. Hann vill að komið verði upp auknu landamæraeftirliti og að börn ólöglegra innflytjenda verði ekki sjálfkrafa ríkisborgarar. Hann vill einnig takmarka regluverk varðandi skotvopn og segir takmarkanir vera brot á annarri breytingu stjórnarskrárinnar. 
Hann telur að ríki ættu að fá að ráða hvort maríjúana yrði leyfilegt í lækningaskyni og þá ættu ríkin einnig að fá að ráða hvort samkynhneigðir fái að ganga í hjónaband.

## Hneykslismál
Paul titlaði sig löggiltan augnlækni en í raun hafði leyfi hans runnið út árið 2005. Paul hafði stofnað sitt eigið hagsmunafélag augnlækna sem Augnlæknafélag Bandaríkjanna viðurkennir þó ekki. Hann hefur hinsvegar lýst sig andvígan þeirri miðstýringu sem slíkt félag hafi yfir stéttinni og kveðst ávalt hafa verið andvígur slíkri miðstýringu og hafi því neyðst til að grípa til eigin ráða. Hann var einnig gagnrýndur fyrir að hafa verið í bræðrafélagi á meðan hann nam við Baylor University en félagið hafði á þeim tíma verið rekið úr skólanum fyrir mikla hörku og ofbeldi.
Harry Reid

**Harry Mason Reid** (2. desember 1939 – 28. desember 2021) var bandarískur stjórnmálamaður, þingflokksformaður Demókrataflokksins á Öldungadeild Bandaríkjaþings og annar tveggja fulltrúa Nevada í öldungadeildinni (1987-2017). Í kosningunum 2010 sigraði Reid Sharron Angle, frambjóðanda Teboðshreyfingarinnar.

Reid, sem er lögfræðingur að mennt, hóf feril sinn í stjórnmálum árið 1968 þegar hann náði kjöri til ríkisþings Nevada þar sem hann sat árin 1969 og 1970. Það ár náði Reid kjöri sem Vararíkisstjóri Nevada (e: Liutenant Governor), en Reid gegndi því embætti til 1974 þegar hann bauð sig fram til öldungadeildarinnar fyrir Nevada. Reid tapaði í þeirri kosningu. Árið 1975 bauð Reid sig fram sem borgarstjóri Las Vegas en tapaði þeirri kosningu sömu leiðis. Árið 1982 nái Reid hins vegar kjöri sem þingmaður fyrir 1. kjördæmi Nevada sem nær yfir Las Vegas og nærsveitir. Reid var endurkjörinn árið 1984. Í kosningunum 1986 náði Reid kjöri sem öldungadeildarþingmaður Nevada. 

Á tíunda áratugnum reis Reid til áhrifa innan flokksins og árið 1999 var hann valinn „Svipa“ Demókrataflokksins í Öldungadeildinni. Reid gegndi því embætti árin 1999-2005. Árið 2005 var Reid kjörinn þingflokksformaður demókrata í Öldungadeild Bandaríkjanna og eftir að flokkurinn náði meirihluta í Öldungadeildinni í kosningunum 2006 varð hann sjálfkrafa leiðtogi meirihlutans.

Reid tilkynnti árið 2016 að hann hygðist hætta í stjórnmálum eftir að hann hafði blindast á öðru auga vegna slyss. Hann lést í desember 2021 úr briskrabbameini.

## Tilvísanir
John G. Roberts

**John Glover Roberts, Jr.** (fæddur 27. janúar 1955) er 17. og núverandi forseti Hæstaréttar Bandaríkjanna. Roberts, sem var skipaður í embættið af George W. Bush eftir andlát William Rehnquist fyrirrennara hans í embætti forseta Hæstaréttar, tók sæti í hæstarétti árið 2005. Roberts er þriðji yngsti forseti Hæstaréttar frá upphafi. Hann er talinn íhaldssamur í túlkun sinni á lögum og stjórnarskrá Bandaríkjanna og til hægri í skoðunum sínum á samfélags- og stjórnmálum.
John G. Roberts er greindur með flogaveiki en hann fékk alvarlegt flogakast 1993, 2007 og 2020.
Síldarminjasafnið á Siglufirði

Síldarminjasafn Íslands er eitt af stærstu söfnum landsins. Þar kynnast gestir hinu stórbrotna og heillandi ævintýri þegar íslenska þjóðin hvarf frá aldalangri fátækt til nútíma velmegunar þar sem síldin lék eitt helsta hlutverkið, enda helsti örlagavaldur Íslands á 20. öld.  Atburðirnir í kringum síldina voru svo mikilvægir fyrir fólkið og landið að talað var um ævintýri – síldarævintýrið. Við hverja höfn, norðanlands- og austan risu síldarbæir stórir og smáir. Siglufjörður var þeirra stærstur og frægastur. Þó norðurlandssíldin sé fyrir löngu horfin ber staðurinn skýr merki hinna stórbrotnu atburða síldaráranna. Síldarminjasafnið stendur vörð um merka fortíð staðarins, þar sem störfuðu um og yfir 10.000 manns þegar mest lét og var kaupstaðurinn sá fimmti stærsti á Íslandi í miðju síldarævintýrinu. 

**Sýningar safnsins eru í þremur ólíkum safnhúsum þar sem fjallað er um síldveiðar og vinnslu á silfri hafsins.**

* Róaldsbrakki er norskt síldarhús frá 1907. Þar er flest eins og var á árum síldarævintýrisins þegar síldarfólkið bjó þar.

* Í Gránu er safn um sögu bræðsluiðnaðarins sem löngum hefur verið kallaður fyrsta stóriðja Íslendinga. Þar hefur verið sett upp lítil síldarverksmiðja frá 1930 og framleiðsluferlinu lýst: Síld verður að verðmætu mjöli og lýsi. 

* Í Bátahúsinu liggja skip og bátar við bryggjur og þar er endursköpuð stemning síldarhafnarinnar frá því um 1950. Hákon krónprins Noregs vígði Bátahúsið við hátíðlega athöfn í júní 2004.

Síldarminjasafnið hlaut Íslensku safnverðlaunin árið 2000 er þau voru veitt í fyrsta sinn. Þá fékk safnið Heiðursviðurkenningu Lýðveldissjóðs 1999, Nýsköpunarverðlaun Ferðamálaráðs 1998 og hvatningarverðlaun INVEST 2002.

Árið 2004 hlaut Síldarminjasafnið Evrópuverðlaun safna 2004, þegar það var valið besta, nýja iðnaðarsafn Evrópu.

**<br />
Opnunartímar eru sem hér segir:**

Maí og september: 13 – 17

Júní, júlí og ágúst: 10 – 18

Vetur: Eftir samkomulagi 

## Tenglar
* Heimasíða Síldarminjasafnsins
Magnús Árni Magnússon

**Magnús Árni Skjöld Magnússon** (f. 14. mars 1968) er íslenskur stjórnmálafræðingur og dósent við Háskólann á Bifröst. Magnús var rektor Háskólans á Bifröst frá júní 2010 til janúar 2011. Árin 1998 og 1999 sat Magnús á þingi fyrir Alþýðuflokkinn sem 15. þingmaður Reykvíkinga. Hann sat sem slíkur í fyrsta þingflokki Samfylkingarinnar. Magnús var formaður aðalstjórnar Breiðabliks 2001-2004 og sat í stjórn Þróunarsamvinnustofnunar Íslands 1993-1997. Hann var formaður Sambands ungra jafnaðarmanna (SUJ) árið 1994 og var varaformaður stjórnar Sjúkratrygginga Íslands 2008-2010. 

Magnús tók þátt í stofnun samtakanna Women Power Africa árið 2015 og hefur tekið þátt í störfum þeirra í Tanzaníu. Hann var pólitískur ráðgjafi á skrifstofu borgaralegs sendifulltrúa NATO í Kabul í Afganistan árið 2018. 

Magnús er stúdent frá Fjölbrautaskólanum í Breiðholti og var formaður nemendafélags skólans 1988-1989. Hann útskrifaðist með BA gráðu í heimspeki frá Háskóla Íslands árið 1997, MA gráðu í hagfræði frá University of San Francisco árið 1998, M.Phil. gráðu í Evrópufræðum frá Cambridge-háskóla 2001 og doktorsgráðu í stjórnmálafræði frá Háskóla Íslands 2011. Árið 2022 lauk hann meistaragráðu í tónsmíðum frá Listaháskóla Íslands. 

Magnús hefur verið varaþingmaður Samfylkingarinnar í Reykjavíkurkjördæmi norður frá 2021 og hefur tekið sæti á Alþingi árin 2023 og 2024.

**Bækur eftir Magnús Skjöld:** 

*Borgríkið: Reykjavík sem framtíð þjóðar*. (2020), útgefandi: Háskóinn á Bifröst.

*How I Became the Yoga Teacher in Kabul*. (2023), útgefandi: Mjaldur útgáfa.

*City State: Reykjavík in Context*. (2024), útgefandi: Mjaldur útgáfa.

*Svo langt frá heimsins vígaslóð: Lýðveldið Ísland í samhengi*. (2024). útgefandi: Háskólinn á Bifröst.

## Heimildir
Æviágrip Magnúsar á Vef Aþingis sótt 8. nóvember 2010.
Vefsíða Magnúsar sótt 13. nóv. 2018.
Samuel Alito

**Samuel Anthony Alito, Jr.** (f. 1. apríl 1950) er dómari við Hæstarétt Bandaríkjanna. Hann var skipaður af George W. Bush sem eftirmaður Söndru Day O'Connor sem lét af dómsetu sökum aldurs. Alito tók sæti í hæstarétti 31. janúar 2006.

## Menntun og starfsferill
Alito útskrifaðist árið 1972 með BA gráðu frá Woodrow Wilson School of Public and International Affairs við Princeton-háskóla. Hann útskrifaðist með doktorsgráðu í lögfræði (Juris Doctor) frá lagaskóla Yale-háskóla árið 1975. Árið 1987 var Alito skipaður af Ronald Reagan sem alríkissaksóknari fyrir New Jersey. Alito gegndi því starfi til 1990 þegar hann var skipaður af George H. W. Bush sem dómari við áfrýjunardómstól þriðja alríkisumdæmisins (e: Court of appeals for the Third Federal Circuit). Þriðja alríkisumdæmið nær yfir Delaware, New Jersey og stóran hluta Pennsylvaníu. Alito gegndi því embætti til 2006 þegar hann tók sæti í Hæstarétti Bandaríkjanna.

## Skipun í hæstarétt
Sandra Day O'Connor, sem skipuð var dómari við Hæstarétt Bandaríkjanna af Ronald Reagan árið 1981, tilkynnti fyrsta júlí 2005 að hún vildi láta af störfum. George W. Bush skipaði þá John G. Roberts sem eftirmann O'Connor. Þann 3. september 2005, áður en skipun Roberts hafði komið til afgreiðslu í Öldungadeild Bandaríkjaþings, lést forseti Hæstaréttar, William Rehnquist. Bush dró þá skipun Roberts sem eftirmanns O'Connor til baka og skipaði hann sem eftirmann Rehnquist og þar með sem forseta Hæstaréttar.

Þann 3. október skipaði Bush Harriet Miers, aðallögfræðing forsetans, og náinn samverkamann frá Texas, sem eftirmann O'Connor. Skipun Miers mætti mikilli andstöðu bæði frá repúblíkönum og demokrötum. Miers hafði enga reynslu sem dómari, og þótti engan veginn standanst hæfniskröfur sem gera yrði til hæstaréttardómara. Þann 27. október, þegar útséð var um að Öldungadeildin myndi samþykkja skipun hennar bað Miers Bush að draga skipun sína til baka. Þann 31. október tilkynnti Bush að hann hygðist skipa Samuel Alito í sæti O'Connor's, og 10 nóvember var skipun hans lögð fyrir Öldungadeild Bandarikjaþings. Lögmannasamband Bandaríkjanna (American Bar Association) lýstu því yfir að Alito væri „mjög hæfur“ í embættið. 

Skipun Alito mætti mikilli andstöðu frá demokrötum og ýmsum vinstrisinnuðum og frjálslyndum þrýstihópum, enda þótti hann einstaklega íhaldssamur í túlkun sinni á lögum og stjórnarskrá og mjög langt til hægri í afstöðu til samfélags- og stjórnmála. Skipun Alito var talin færa Hæstarétt full langt til hægri, enda væru skoðanir hans helst í anda Clarence Thomas og Robert Bork. The American Civil Liberties Union (ACLU) lagðist formlega gegn skipan Alito en það er í þriðja skipti í sögu samtakanna sem þau hafa lagst gegn skipun hæstaréttardómara. Síðast lögðust samtökin gegn skipun Robert Bork árið 1987 en öldungadeildin hafnaði skipun hans. 

Tilraun demokrata til að stöðva skipun Alito með málþófi í janúar 2006 mistókst. Leiðtogi málþófstilraunarinnar var John Kerry. Þann 31. janúar samþykkti Öldungadeildin skipun Alito með 58 atkvæðum gegn 42.
Nína Björk Árnadóttir

**Nína Björk Árnadóttir** (7. júní 1941 – 16. apríl 2000) var íslenskur rithöfundur, ljóðskáld og leikskáld.

Nína Björk var fædd á Þóreyjarnúpi í Línakradal í Vestur-Húnavatnssýslu. Foreldrar hennar voru Árni Sigurjónsson, systursonur Stefáns frá Hvítadal, og kona hans Lára Hólmfreðsdóttir, en Nína Björk var fóstruð frá þrettán mánaða aldri af hjónum Ragnheiði Ólafsdóttur og Gísla Sæmundssyni, sem bjuggu á Garðsstöðum við Ögur í Ísafjarðardjúpi til 1946 og síðan í Reykjavík. Nína Björk stundaði gagnfræðanám á Núpi í Dýrafirði og síðan leiklistarnám í Leiklistarskóla Leikfélags Reykjavíkur.

Árið 1965 kom út fyrsta ljóðabók Nínu Bjarkar, *Ung ljóð*, sem vakti mikla athygli og var fljótlega þýdd á dönsku. Síðan komu frá henni níu ljóðabækur, tvær skáldsögur (*Móðir, kona, meyja* og *Þriðja ástin*) og nokkur leikrit. Þeirra þekktust eru líklega *Súkkulaði handa Silju* og *Fugl sem flaug á snúru*. Einnig skrifaði hún ævisögu myndlistarmannsins Alfreðs Flóka. Leikrit hennar voru sett upp í Þjóðleikhúsinu, Leikfélagi Reykjavíkur, Leikfélagi Akureyrar og víðar, auk þess sem þau voru flutt í útvarpi, bæði á Íslandi og erlendis. 

Nína Björk fékk ýmsar viðurkenningar fyrir skáldskap sinn og var borgarlistamaður í Reykjavík árið 1985. Ljóð hennar voru þýdd á ýmis tungumál; öll Norðurlandamálin, þýsku, spænsku, rússnesku, pólsku, nokkur indversk tungumál og fleiri.

Eiginmaður Nínu Bjarkar var Bragi Kristjónsson bóksali og eignuðust þau þrjá syni.
Tötraöreigar

**Tötraöreigar** (eða **tötraöreigalýður**) (þýska: *Lumpenproletariat*) er hugtak sem Karl Marx og Friedrich Engels settu fyrst fram í Kommúnistaávarpinu (1848) og skilgreindu betur í seinnitíma verkum sínum. Hugtakið var smíðað af Marx til að tákna þann hluta verkamannastéttarinnar sem mun aldrei öðlast neina stéttarvitund, og þess vegna vera svo til gagnslaus í allri baráttu verkalýðsins. Tötraöreigar teljast t.d. þeir sem grafa undan ávinningum verkalýðsbaráttunnar með því að taka vinnu verkfallsfólks fyrir minna kaup. Einnig þjófar, vændisfólk og betlarar. 

## Tengt efni
* Lágstétt
* Millistétt
* Yfirsétt
* Öreigar
Geðtengsl

**Geðtengsl** er hugtak í sálfræði og er haft um gagnkvæm tilfinningatengsl milli barns og foreldra sem einkennast af gagnkvæmum tilfinningaböndum og löngun til að viðhalda nánd.  Innan þroskasálfræðinnar eru geðtengslin sögð sérstaklega mikilvæga eigind fyrir framtíðarvelferð barnsins, persónuþroska þess og geðheilsu. Geðtengsl við móður eða föður eru til dæmis sögð helsta forsenda fyrir eðlilegum samskiptum við ókunnu síðar á ævinni.

## Öryggistengsl eða kvíðatengsl
Geðtengsl eru sögð verða annaðhvort merkt öryggi eða kvíða. Öryggistengsl verða þegar uppalandi kann að bregðast rétt við merkjum barnsins og lætur ekki eigið sálarástand ráða viðbrögðunum. Kvíðatengsl á hinn bóginn verða ef uppalandi er ekki nógu næmur fyrir hlutverki sínu og lætur eigið skap ráða samskiptunum við barnið.
Njarðvíkurskriður

**Njarðvíkurskriður** er sæbrött fjallshlíð milli Borgarfjarðar eystra og Njarðvíkur. Þar var löngum hættuleg leið, meðal annars vegna grjóthruns, en þó fjölfarin. Bílvegur var fyrst ruddur um Njarðvíkurskriður árið 1950.

Það orð hefur löngum legið á Njarðvíkurskriðum að þar hafi fyrr á tíð orðið fjölmörg alvarleg slys, en ekki eru þó til margar staðfestar frásagnir um slys þar. Sagt var að óvættur sem *Naddi* hét byggi í skriðunum og sæti þar um ferðamenn og gerði þeim mein. Naddi var sagður halda sig í Naddagili, djúpu gili fast norðan við skriðurnar. Átti hann einkum að vera skeinuhættur þegar farið var um skriðurnar eftir að dimma tók. 

Þjóðsögur segja að Jón í Gilsárvallahjáleigu í Borgarfirði, sonur Björns skafins, hafi glímt við Nadda og verið að því kominn að tapa þegar hann hét því að ef hann hefði óvættina undir skyldi hann reisa krossmark í skriðunum. Náði hann þá að sigra Nadda og hrinda honum í sjó fram en komst sjálfur illa leikinn til bæja. Lét hann svo reisa kross í skriðunum og var á hann letruð áskorun á latínu til allra sem framhjá fóru að krjúpa og gera bæn sína.

Kross er enn í skriðunum og hefur verið endurnýjaður en ekki er víst hvenær hann var fyrst settur upp. Raunar er á honum ártalið 1306 en óvíst hvað er að marka það. Björn skafinn, faðir Jóns, var uppi um miðja 16. öld og hafi krossinn verið settur upp að frumkvæði Jóns hefur það verið eftir siðaskipti, en slíkir krossar tengjast yfirleitt kaþólskum sið. 

Önnur sögn segir að krossinn hafi verið reistur eftir að presturinn á Desjarmýri hrapaði til bana í skriðunum þegar hann var á leið til messuhalds í Njarðvík.

Nú er í Njarðvíkurskriðum kross sem smíðaður var af Árna Bóassyni 1954 og er eftirmynd af eldri krossi. Áletrunin er svohljóðandi: EFFIGIEM CHRISTI QUI TRANSIS PRONUS HONORA: ANNO MCCCVI - sem hefur verið þýtt svo: *Þú sem ferð framhjá, fall fram og veittu ímynd Krists lotningu: Ár 1306*. Og í bundnu máli:
::Þú sem að framhjá fer
::fram fall í þessum reit,
::og Kristí ímynd hér
::auðmjúkur lotning veit.

## Tenglar
* 

## Heimildir
* 
*
Avebury

**Avebury** er mannvirki frá nýsteinöld sem samanstendur af risasteinum, staðsett við þorpið Avebury í Wiltshire í Englandi. Það er eitt stærsta og fínasta mannvirki frá nýsteinöld í Evrópu, og er um 5.000 ára gamalt. Þó Avebury sé eldra en Stonehenge, sem liggur 32 km fyrir sunnan, er það talið vera frá sömu öldinni. Avebury er staðsett á milli bæjanna Marlborough og Calne, við veginn A4. Að breskum lögum er Avebury friðað sem *[[Scheduled Ancient Monument]]* og er í eigu National Trust. Það er líka á Heimsminjaskrá UNESCO.

Mannvirkið samanstendur af nokkrum hringum af risasteinum, steinabrautum (e. *stone avenues*) og haugum.
Landvinningar Rómverja á Bretlandi

**Landvinningar Rómverja á Bretlandi** áttu sér stað á löngum tíma. Landvinningarnir hófust árið 43 e.Kr. undir stjórn Claudíusar keisara. Hershöfðingi hans Aulus Plautius var fyrsti landstjóri Brittaníu. Bretland hafði áður orðið fyrir mörgum árásum hermanna rómverska lýðveldisins og rómverska keisaradæmisins. Bretland hafði haft góð verslunartengsl við Rómaveldi frá því Júlíus Caesar herjaði á landið árin 55 og 54 f.Kr. og hafði það talsverð áhrif á hagkerfi og menningu Breta, sérstaklega í suðurhluta landsins.

Ágústus keisari undirbjó innrásir árin 34 f.Kr., 27 f.Kr. og 25 f.Kr. Fyrstu innrásinni og þeirri þriðju var aflýst vegna uppreisna annars staðar í Rómaveldi. Þeirri annarri var aflýst því það leit út fyrir að Bretar væru að fara að gefast upp. Samkvæmt *[[Res Gestae Divi Augusti|Res Gestae]]* Ágústusar flýðu tveir breskir konungar, Dubnovellaunus og Tincomarus, til Rómaborgar. Strabo grískur sagnfræðingur og heimspekingur segir frá því í verki sínu *Landafræði*, að Bretland greiði meira í tollum en hægt væri að fá í sköttum ef gerð væri innrás í landið.

Árið 40 e.Kr. skipulagði Calígúla innrás á Bretland, en hún var framkvæmd á undarlegan hátt. Samkvæmt Súetóníusi skipaði hann hermönnum sínum að ráðast á vatnið í Ermarsundinu, og lét þá síðan safna skeljum saman; er ekki vitað hvort þetta var refsing fyrir hermennina eða afleiðing geggjunar hjá Calígúlu. Calígúla lét byggja vita í Bolougne-sur-Mer, sem var fyrirmynd að vita sem byggður var í Dover um árið 43. Sá undirbúningur auðveldaði innrás Claudíusar þremur árum síðar.
Sint-Truiden

}
|-bgcolor="#FFFFFF"
|Vefsíða: || www.sint-truiden.be
|-
!colspan="2" bgcolor="#afeeee" | Stjórnmál
|-bgcolor="#FFFFFF"
|Borgarstjóri: || Veerle Heeren (CD&V)
|}

**Sint-Truiden** (franska: **Saint-Trond**) er borg í Belgíu og fjórða stærsta borgin í héraðinu Limburg. Íbúar er 38.828 (2008). Borgin stendur við ána Cicindria.

## Tenglar
* Heimasíða bæjarins
NESU - Félag viðskipta- og hagfræðinema á Norðurlöndum

**NESU** eða **Nordiska Economie Studerandes Union** (á íslensku **Félag viðskipta- og hagfræðinema á Norðurlöndum**) er félag viðskiptafræði- og hagfræðinema á Norðurlöndunum. NESU er virkt í þremur af Norðurlöndunum fimm: Danmörku, Íslandi og Finnlandi. Allir nemendur sem stunda nám á háskólastigi í viðskipta- eða hagfræði á Norðurlöndunum og Eistlandi eiga rétt á að taka þátt í starfi NESU.

## Starfsemi
Starfsemi NESU snýst um að leyfa þátttakendum að kynnast öðrum viðskipta- og hagfræðinemum ásamt því að fræðast um hin Norðurlöndin, menningu þeirra og fyrirtæki. NESU nær þessu takmarki með því að halda ráðstefnur, fyrirlestraraðir, skemmtanir og 'sitsfest'.

### Ráðstefnur
NESU heldur ráðstefnur tvisvar á ári, haustönn og vorönn. 

#### Fyrri ráðstefnur

### Fyrirlestraraðir
Haldnar eru af og til fyrirlestraraðir um málefni núlíðandi stunda, þessar fyrirlestraraðir eru skipulagðar af NESU á hverjum stað fyrir sig. 

### Skemmtanir
Skemmtanir geta verið með ýmsu móti en þú er algengast að það sé í formi sitsfesta. Aðra skemmtanir geta verið skipulögð teiti meðal félagsmanna og . 

#### Sitsfest
Í anda sameiginlegra forfeðra okkar, víkinganna, eru haldnar svokallaðar setuhátíðir eða sem í daglegu tali þekkist sem sitsfest.  Sitsfest byrja á því að þjóðlegir réttir gestgjafanna eru bornir á borð og eftir matinn eru þjóðardrykkir kneyfaðir. Þegar roði kemst í kinnar sitsfestgesta er tekið til við að syngja skandínavíska söngva og þar á eftir flytur hver hópur skemmtiatriði.  Á þessum hátíðum myndast sérstök stemming og margskonar samnorræn tengsl myndast. Sitsfestin eru ómissandi þáttur á ráðstefnum NESU og í starfi NESU.

## Aðildarlönd

### Danmörk
Danir hafa verið misvirkir í félaginu síðastliðin þrjú ár. Lítið hefur verið hugað að nýliðun í félögin í Árósum og Kaupmannahöfn. Tilraun var gerð til að setja á laggirnar NESU í Viðskiptaháskólanum í Kaupmannahöfn(CBS). NESU í Viðskiptaháskólanum í Kaupmannahöfn mun einnig vera þekkt sem: NESU-CBS. 

### Eistland
Eistland er nýjast viðbótin í NESU. Viðskipta- og hagfræðisnemar frá Eistlandi tóku fyrst þátt árið 2010.

### Finnland
Finnar hafa verið til fyrirmyndar þegar kemur að NESU starfsemi undanfarin ár, enda er hún sú virkasta á Norðurlöndunum. NESU er virkt í langflestum háskólum þar sem kennd er viðskipta- og/eða hagfræði.

### Ísland
Á Íslandi er að finna ófáa viðskiptaháskóla og því leiðinlegt að segja frá því að einunig er einn skóli virkur á Íslandi. Viðskiptafræðinemar við Háskóla Íslands eru virkir í NESU.

### Noregur
Viðskiptaháskólar Noregs hafa ekki verið virkir í nokkurn tíma.

### Svíþjóð
Þrátt fyrir mikinn fjölda viðskiptaháskóla í Svíþjóð er enginn þeirra virkur þátttakandi í NESU.
Fæstosdiskurinn

**Fæstosdiskurinn** (eða **Fæstoskringlan**) er diskur úr brenndum leir sem er hluti af fornminjum Mínósarmenningarinnar og er kenndur við fundarstað sinn, höllina í Fæstos á grísku eyjunni Krít. Hann er talin vera frá seinni hluta bronsaldar mínósartímabilsins, það er frá öðru árþúsundi f.Kr. Diskurinn er um 15 sentimetra í þvermál og er báðum megin þakinn vindingslaga letrarunu. Tilgangur disksins eða merking letursins og jafnvel hvar hann var búinn til er enn óráðin gáta og er Fæstosdiskurinn talinn vera eitt af helstu leyndarmálum fornleifafræðinnar. Fæstosdiskurinn stendur til sýnis í Fornminjasafninu í Heraklíon á Krít. 

## Tenglar
* ''Eru Eddurnar 4000 ára''?; grein í Sunnudagsblaði Tímans 1974
* An "actions report" of a manager of the ancient Phaistos commercial center
Ryðönd

**Ryðönd** (fræðiheiti: *Tadorna ferruginea*) er fugl af andaætt. Ryðöndin er flækingur á Íslandi. 

## Tilvísanir
Sáðlát

**Sáðlát** (eða **sáðfall**) er þegar sæði losnar (eða skýst) úr kynfærum karlmanns eða karldýrs út um þvagrás. Sáðlát er oftast afleiðing kynferðislegar ertingar og kemur þá oftast í kjölfar fullnægingar, en getur einnig orðið í svefni og nefnist þá *njórunnardrop* eða *draumkunta*.
Sæði

**Sæði** eða **brundur** er lífrænn vökvi með sáðfrumum sem losnar við sáðlát karlmanns eða karldýrs. Kynkirtlar og önnur kynfæri karldýra (eða tvíkynjungja) framleiða sæði sem frjóvgað geta eggfrumur kvendýra. Sæði karlmanna inniheldur m.a. ensím og frúktósa sem sjá um að sæðisfrumurnar lifi sem lengst og eykur drifkraftinn í „sundi“ þeirra að egginu. 

## Tengt efni

* Fullnæging
* Getnaðarlimur
* Sáðlát
Tobba Marínós

**Þorbjörg Alda Birkis Marinósdóttir** (f. 1984), einnig þekkt sem **Tobba Marínós** er íslensk fjölmiðlakona, rithöfundur og fyrrverandi ritstjóri DV. 

Hún hefur starfað sem blaðamaður á Séð og heyrt og Júlíu og var einn af stjórnendum sjónvarpsþáttarins Djúpu laugarinnar á Skjá 1 eftir að hann var settur aftur á dagskrá árið 2009. Þorbjörg gaf út bókina *Makalaus* árið 2010 og í lok sama árs bókina *Dömusiðir*. Makalaus var kvikmynduð fyrir sjónvarp árið eftir og í kjölfarið kom út framhald hennar *Lýtalaus*. Tobba stjórnaði sjónvarpsþættinum Tobba á skjáEinum 2012 og árið 2014 gaf hún út sjálfsævisögu sína í Chicklit/Uppistandsformi undir nafninu *10 Tilefni til dagdrykkju*. Tobba starfaði um tíma sem framkvæmdastjóri markaðssviðs Skjásins og var ritstjóri DV frá apríl 2020 til mars 2021.

## Heimildir
*

## Tilvísun
Séð og heyrt

**Séð og heyrt** var íslenskt slúðurtímarit sem kom út frá 1996 til 2016, fyrst tvisvar í mánuði en síðan í hverri viku á fimmtudögum. Blaðið var prentað á glanspappír og einkenndist af stórum myndum og stuttum textum. Þar fór mest fyrir fréttum af ástamálum misþekktra einstaklinga. Útgefandi blaðsins var tímaritaútgáfan Fróði, en árið 2006 var stofnað nýtt fyrirtæki, Birtíngur útgáfufélag, um tímaritaútgáfu Fróða sem hafði verið rekið með tapi um árabil.

Blaðið var gert að fyrirmynd hins skandínavíska *[[Se og hør]]* sem er öllu eldra og með öllu óskylt hvað eignarhald varðar. Árið 1997 kvörtuðu skandinavísku útgefendurnir yfir því að  íslenski útgefandinn hefði hermt eftir útliti og innihaldi þeirra blaðs og stefndu þeim fyrir höfundaréttarbrot. Málið var fellt niður árið 2002.

## Tilvísanir
Bróðir Svartúlfs

**Bróðir Svartúlfs** var íslensk hljómsveit, sem er afkvæmi fimm ólíkra hugmynda. Samstarfið hófst september 2008 og kom öllum meðlimunum strax á óvart hve samstilltir þeir voru, sérstaklega þegar litið var til forsögu hvers og eins þeirra í tónlist. Margur hefur reynt að koma bandinu fyrir innan ákveðins ramma eða stefnu, en ásættanleg niðurstaða í þeim málum hefur enn ekki fengist. Meðlimir kæra sig yfirleitt kollótta um þetta mál og fljóta því stefnulaust áfram, og hefur hömluleysið enn sem komið er einungis skilað sér í formi litríkari tónlistarsköpunar.
Sveitin tók þátt í Músíktilraunum árið 2009 og fór með sigur af hólmi.

## Meðlimir
# Arnar Freyr Frostason - Rapp/söngur
# Sigfús Arnar Benediktsson - Rafmagnsgítar
# Andri Þorleifsson - Trommur
# Jón Atli Magnússon - Bassi
# Helgi Sæmundur Guðmundsson - Synth/bakrödd

## Útgáfa
Bróðir Svartúlfs gaf út sína fyrstu plötu árið 2009 að nafni Bróðir svartúlfs. Platan fékk 4,0 í einkunn hjá vefritinu Rjómanum.

Lagalisti:
# Gullfalleg útgáfa af forljótum náunga
# Úldnir og ormétnir ávextir erfiðis
# Rólan sveiflast enn
# Augun
# Fyrirmyndarveruleikaflóttamaður
# Alinn upp af úlfum

## Heimildir
John Boehner

** John Andrew Boehner** (f. 17. nóvember 1949) er bandarískur stjórnmálamaður, fulltrúadeildarþingmaður og fyrrverandi forseti fulltrúadeildar Bandaríkjaþings. Hann hefur setið í fulltrúadeildinni fyrir Repúblikanaflokkinn síðan 1991, starfaði sem leiðtogi minnihlutans í þinginu síðan 2007 og var kjörinn forseti deildarinnar í janúar 2011. 

## Þingferill
Boehner var fyrst kosinn á þing árið 1990 sem fulltrúi Ohio. Það fyrsta sem Boehner kom í verk á þingi var að taka þátt með Sjöklúbbnum (e. Gang of Seven) í að „taka til í þinginu“, meðal annars að loka fulltrúabankanum (e. House bank) vegna hneykslis varðandi fjárreiður þingmanna í tengslum við bankann. Einnig komu þeir upp um hneyksli varðandi veitingastað þingsins og pósthús en pósthúsið tengdist meðal annars eiturlyfjasölu og illa fengnu fé.

Annað sem Boehner stóð að á þessum fyrstu árum sínum var að móta „samning við Bandaríkin“ (e. Contract with America) árið 1994, meðal annars í samstarfi við Newt Gingrich. Þetta skjal sem var í raun stefnuskrá, var notað í kosningabaráttu repúblikana árið 1994 og er talinn stór þáttur í því að repúblikanar náðu meirihluta í neðri deildinni í fyrsta skipti í fjóra áratugi.

Boehner starfaði meðal annars sem fundarstjóri repúblikana í fulltrúadeildinni (e. House Republican Conference Chairman), var forseti ýmissa nefnda auk þess að leiða ýmis mikilvæg frumvörp á borð við „Ekkert barn skilið eftir“ (e. No Child left Behind) sem lagt var fram til að tryggja öllum börnum menntun. Árið 2006 var hann síðan kosinn til þess að leiða meirihluta repúblikana í þinginu sem hann gerði í eitt ár eða þar til demókratar náðu meirihluta í þinginu en Boehner var þá kosinn leiðtogi minnihlutans.  

Boehner var kjörinn forseti fulltrúadeildarinnar þegar nýr meirihluti tók við 3. janúar 2011 en meðal kosningaloforða hans var að minnka útgjöld alríkisins, skapa fleiri störf og breyta vinnulagi í þinginu. Gagnrýnendur hans sögðu þetta þó ómarkviss loforð þar sem hann tilgreindi ekki á neinn hátt hvernig hann ætlaði að efna þessi loforð. Boehner tók einnig þátt í gagnrýni repúblikana á Obama og stjórn hans. 

## Æviágrip
Boehner sem fæddist 17. nóvember 1949 ólst upp kaþólskri fjölskyldu í Cincinnati í Ohio ásamt ellefu systkinum. Faðir hans átti bar sem hann byrjaði að vinna á, ungur að aldri. Boehner úskrifaðist úr Xavier háskóla árið 1977 og fór að vinna í innpökkunarfyrirtæki þar sem hann varð síðar forstjóri þar til hann fór út í stjórnmál í Ohio árið 1984. Hann og kona hans, Debbie, eiga saman tvö börn. Þrátt fyrir að Boehner væri alinn upp í demókratafjölskyldu studdi hann repúblikana frá árinu 1970 og er nú þekktur íhaldsmaður og frjálshyggjusinni en hann hefur meðal annars verið gagnrýndur fyrir tengsl sín við ýmsa þrýstihópa. 

## Tilvísanir
 

## Tenglar
* Boehner - 8th District of Ohio'' 
* Republican Leader John Boehner''
Nípa

**Nípa** (**lífsjurt**, **pastínakka**, **pastinakk**) (fræðiheiti: *Pastinaca sativa*) er tvíær matjurt af sveipjurtaætt sem myndar svera stólparót sem er notuð sem grænmeti. 

## Tenglar
* Pastinakka - rótargrænmeti
* Pastinak (á dönsku)
Lawrence Durrell

**Lawrence George Durrell** (27. febrúar 1912 – 7. nóvember 1990) var utandveljandi breskur skáldsagnahöfundur, ljóðskáld, leikritasmiður og ferðasöguhöfundur. Hann er þekktastur fyrir fjórleikinn *[[Alexandríukvartettinn]]* (*The Alexandria Quartet*), sem eru fjórar skáldsögur er lýsa lífinu í Alexandríu á árunum fyrir heimsstyrjöldina síðari. Lawrence hefur verið lýst sem barni breska heimsveldisins enda mótaðist hann næstum því alfarið utan Bretlandseyja, enda bjó hann þar aldrei og sumir halda því fram að hann hafi aldrei verið með breskan ríkisborgararétt. Lawrence var bróðir Gerald Durrell. 

Durrell fæddist á Indlandi og var faðir hans járnbrautaverkfræðingur. Hann og kona hans voru bæði bresk, en þegar Lawrence fæddist hafði hvorugt þeirra nokkru sinni komið til Englands. Lawrence Durrell ólst upp á Indlandi til 12 ára aldurs en fór þá til Englands í skóla. Hann gerðist síðan stjórnarerindreki og fór þá víða. Síðustu 33 ár ævinnar bjó hann í Sommieres í Frakklandi en þar bjó hann með *Francoise Kesisman* veitingakonu. Áður hafði hann gengið í gegnum fjögur hjónabönd.
43

**43** (XLIII í rómverskum tölum) var 43. ár 1. aldar samkvæmt gregoríska tímatalinu og almennt ár sem byrjaði á þriðjudegi.

## Atburðir
* Landvinningar Rómverja á Bretlandi hófust.

## Fædd
* Martialis, rómverskt skáld.
Thule (aðgreiningarsíða)

**Thule** getur átt við: 

* Thule, þann hluta heims sem Forn-Grikkir og Rómverjar töldu norðlægastan. (Týli). 
* Thule, byggð í norðvesturhluta Grænlands.
* Thule-herstöðina
* Thule-inuíta
* Bjórinn Thule frá Víking. 
;Annað
* *[[Thules Beboere]]*, bók Einars Benediktssonar, sem hann gaf út 1918. (Skrifuð á dönsku).
Feðradagurinn

**Feðradagurinn** er haldinn hátíðlegur í ýmsum löndum, á ýmsum dagsetningum, til að heiðra feður. Ísland, Noregur, Svíþjóð, Finnland og Eistland halda upp á hann annan sunnudag í nóvember ár hvert, fyrst haldinn á Íslandi þann 14. nóvember 2006. Feðradagurinn er skráður í Almanak Háskóla Íslands. Mæðradeginum hefur verið fagnað á Íslandi síðan árið 1934 en hann ber jafnan upp á annan sunnudag í maí.

Í tilefni af fyrsta feðradeginum á Íslandi var haldin ráðstefna á vegum félagsmálaráðuneytisins, Félags ábyrgra feðra og Jafnréttisstofu á Nordica-hótelinu. Þar var fjallað um feður í samfélagi nútímans og mikla þátttöku feðra á Íslandi í fæðingarorlofi. Gísli Gíslason, formaður Félags ábyrgra feðra, fjallaði um stöðu feðra og barna þegar foreldrar búa ekki saman. Magnús Stefánsson félagsmálaráðherra flutti ávarp á ráðstefnunni ásamt Tom Beardshaw frá Félagi ábyrgra feðra í Bretlandi. Frú Vigdís Finnbogadóttir, fyrrverandi forseti Íslands, var heiðursgestur ráðstefnunnar.

## Heimildir

## Sjá einnig
* Mæðradagurinn

## Tenglar
* Frétt á visir.is um fyrsta Feðradaginn 2006
Kranablaðamennska

**Kranablaðamennska** er hugtak í blaðamennsku sem Jónas Kristjánsson, fyrrverandi ritstjóri DV smíðaði og notaði í grein sem hann birti 2. desember árið 2000. Þar útskýrir hann kranablaðamennsku þannig „að fjölmiðill fer að því leyti ekki að verklagsreglum, að hann skrúfar frá einu sjónarmiði í fréttaflutningi án þess að leita annarra sjónarmiða, ef ætla má, að þau séu til“.  Kranablaðamennsku mætti því útskýra sem blaðamennsku sem styðst aðeins við eitt sjónarhorn í einu, lætur gagnrýnislaust yfir sig ganga sjónarmið úr einni átt, en leitar ekki að gildi hennar með því að gagnrýna hana með skoðunum úr annarri átt. 

## Tilvísanir
Saratov

**Saratov** (rússneska: Сара́тов) er borg í Rússlandi. Mannfjöldi var um það bil 837 þúsund árið 2010.

## Tengt efni
* Saratov-brúin
Itamar Franco

**Itamar Augusto Cautiero Franco** (28. júní 1930 – 2. júlí 2011) var 33. forseti Brasilíu (1992 - 1995).
Hvítöl

**Hvítöl** er dökkt yfirgerjað léttöl af dönskum uppruna. Það er með áfengisinnihald undir 2,5% og gert með því að meskja maltið við mjög háan hita (76-78°C). Það skapar mikið af ógerjanlegum sykrum sem verða eftir sem sæta í ölinu þegar gerjun er lokið, en að sama skapi lítið af gerjanlegum sykrum sem gerið getur breytt í áfengi. Nafnið er dregið af því að ölið var búið til með „hvítu malti“, þ.e. malti sem var þurrkað rétt áður en hvítar spírurnar í byggfræjunum urðu grænar. Það þekkist í Danmörku frá 15. öld. Hefð er fyrir því í Danmörku að drekka hvítöl á jólum og hefur sú hefð meðal annars borist til Íslands. Í Danmörku er hvítöl því stundum markaðssett fyrir jólin sem „nisseøl“ en á Íslandi er það kallað jólaöl.

Á Íslandi framleiddi Ölgerðin Egill Skallagrímsson hvítöl frá stofnun fyrirtækisins 1913 fram til ársins 2020. Fram undir 1980 var nýbrugguðu hvítöli tappað á brúsa sem viðskiptavinir komu sjálfir með í ölgerðina fyrir jólin þegar hvítölið var selt sem „jólaöl“. Sumir litu jafnvel á það sem ómissandi hluta af jólaundirbúningnum að standa í biðröð fyrir utan brugghús Ölgerðarinnar á Njálsgötu með brúsa í hendi síðustu dagana fyrir jól.

Flæmska brúnölið oud bruin er skyld tegund af dökku öli með lítið áfengisinnihald en sem er yfirleitt látið þroskast á flöskum meðan hvítöl er oftast selt nýtt.

## Heimildir


## Tenglar
* Um hvítöl á Øletiket
Hvítrússneska

**Hvítrússneska** er indóevrópskt tungumál úr hópi slavneskra tungumála. Hvítrússneska er opinbert tungumál í Hvíta-Rússlandi ásamt rússnesku.
Merkingarvefur

**Merkingarvefur** er hugtak yfir frekari þróun eða viðbót við veraldarvefinn þar sem tölvubúnaðurinn leggur merkingu í gögn sem berast frá notandanum. Þróun merkingarvefsins er nokkuð á veg komin en enn er talsvert í land. Skilgreiningarvinna á stöðlum tengdum merkingarvefjum á sér nú stað hjá W3C-samtökunum sem vinna að tæknistöðlum fyrir veraldarvefinn.

## Tilvísanir

## Tengill
* W3C Semantic Web Activity
* WolframAlpha, merkingarleitarvél
* Exalead, merkingarleitarvél
Newcomen-gufuvél

**Newcomen-gufuvél** var gufuvél enska uppfinningamannsins Thomas Newcomen, sem hann var þekktur fyrir. Gufuvélar voru upphaflega smíðaðar til þess að dæla vatni úr námum þegar iðnbyltingin átti sér stað. Er þeirra frægust gufuvél James Watt, en hún var endurbót á vél Thomas Newcomen. Fólst endurbótin í að láta kælingu gufunnar, sem olli þeim undirþrýstingi sem knúði vélina, eiga sér stað í sér hólfi, sem ekki þyrfti að hita aftur áður en það var aftur fyllt gufu. Voru þessar vélar iðulega settar í mynni kolanáma, og gengu þær þar fyrir afgangskolum. Að auki smíðaði James Watt tveggja strokka gufuvél, sem gat valdið snúningshreyfingu. Greiddi það nýtingu hennar leið á fleiri sviðum, til dæmis í verksmiðjum.
George Tiller

**George Richard Tiller** (f. 8. ágúst 1941, d. 31. maí 2009) var læknir í bænum Wichita í Kansas fylki, Bandaríkjunum. Tiller rak læknamiðstöð fyrir konur en helsta sérstaða þessarar miðstöðvar var fóstureyðingar seint á meðgöngu, það er eftir 21. viku meðgöngu. Einungis eru þrjár slíkar læknamiðstöðvar í Bandaríkjunum. Tiller var myrtur árið 2009 af andstæðingi fóstureyðinga.

## Heimildir
Kendall Jenner

**Kendall Jenner** (fædd 3. nóvember 1995) er fyrirsæta og er í raunveruleikaþáttum á  Keeping Up With The Kardashians á E!                                                                                  

## Einkalíf
Kendall Jenner er elsta sameiginlega dóttir Bruce Jenner og Kris Jenner. Hún á yngri alsystur, Kylie Jenner. Hún á einig fjórar eldri hálfsystur, Casey Jenner, Kourtney Kardashian, Kim Kardashian og Khloé Kardashian. Einnig á hún fjóra eldri hálfbræður, Burton Jenner, Brandon Jenner, Brody Jenner og Rob Kardashian. Miðnafn hennar Nicole er í höfuðið á guðmóður hennar, Nicole Brown Simpson. Kendall gekk í einkaskóla, Sierra Canyon High School í Chatsworth með yngri systur sinni Kylie. Hún var einnig í klappstýruliðinu þar. Kendall byrjaði sem fyrirsæta 14 ára gömul og fyrsta takan hennar var fyrir línuna: Forever 21. Hún hefur einnig unnið fyrirsætustörf fyrir Nordstrom og Lucca Couture.

## Fyrirsætuferill
Kendall er með samning við Wilhelmina Models sem unglingsfyrirsæta. Hún sat fyrir hjá Forever 21 og sýndi línu þeirra „Twist“, sem kom í janúar 2010. Kendall vann einnig fyrirsætustarf fyrir Luca Couture. Í maí 2010 kom hún fyrir í blaðinu *Teen Vogue* og svo í mars 2010 kom hún fram í blaðinu *Paper Magazine* með systur sinni Kyle Jenner. Kendall kom fram sem fyrirsæta á tískuvikunni i New York þegar Marc Jacobs sýndi haust- og vetrarlínu sína 2014

## Sjónvarpsferill
* Keeping Up With The Kardashians - Hún sjálf
* # E! True Hollywood Story - Hún sjálf
* Kourtney and Khloé Take Miami - Hún sjálf
* LA Prep - Hún sjálf

## Heimildir
*
Volgograd

**Volgograd** (rússneska: Волгогра́д, 1925-1961 nefnd Stalíngrad (r. Сталинград)) er borg í Rússlandi. Mannfjöldi var um það bil 980 þúsund árið 2010. Borgin er á vesturbakka Volgu um 500 kílómetra frá ósum fljótsins þar sem það rennur í Kaspíahaf. Borgin er hafnarborg og flutningamiðstöð.

Sumarið 1942 til vetursins 1942-1943 háðu Þjóðverjar og Sovétmenn orrustuna um Stalíngrad sem lauk með sigri sovétmanna.
Jólagleði

**Jólagleði** var skemmtun sem haldin var fyrr á öldum. Þá var venjan að messað var á  aðfangadagskvöld jóla, en að því búnu dvaldist kirkjufólkið á prestsetrinu til morguns við víkivakadans og annan mannfagnað. 

## Tengt efni
* Veisla
* Jól
Dan Aykroyd

**Daniel Edward Aykroyd** (fæddur 1. júlí 1952) er kanadískur gamanleikari, handritshöfundur og tónlistarmaður. Hann er þekktastur fyrir að hafa búið til Blues Brothers með John Belushi og Ghostbusters með Harold Ramis (og Ivan Reitman). Hann lék einnig aðalhlutverkin í báðum myndum sem persónurnar Elwood Blues (Blues Brothers) og Dr. Raymond Stantz (Ghostbusters). Hann var einnig meðlimur af Saturday Night Live-þáttunum. Hann er einnig víngerðarmaður og sérfræðingur um fljúgandi furðuhluti (ufologist).
## Tenglar
Fiðrað kókaín

***Fiðrað kókaín*** er íslensk heimildarkvikmynd um fálka og fálkasölu í Arabalöndunum. Myndin var frumsýnd árið 2010. Leikstjórar myndarinnar eru þeir Örn Marinó Arnarson og Þorkell Harðarsson. 

## Tenglar
* ''Feathered Cocaine''; af IMDB